નવી દિલ્હીઃ ફૂડ પોઇઝનિંગની ફરિયાદ સાથે રાજધાનીના સર ગંગારામ હોસ્પિટલમાં દાખલ થયે કોંગ્રેસ અધ્યક્ષ સોનિયા ગાંધીની તબિયતમાં હવે સુધારો થઇ રહ્યો છે. શુક્રવારે સાંજે તેમને હોસ્પિટલમાંથી રજા આપવામાં આવી છે. હોસ્પિટલ તરફથી મળતી માહિતી મુજબ 7 મે ફૂડ પોઇઝનિંગની ફરિયાદ બાદ તેઓ હોસ્પિટલમાં દાખલ થયા હતા. હવે તેમની તબિયત સુધારા પર છે. શુક્રવારે તબિયત એકદમ સારી થતા સાંજે સાત વાગ્યા બાદ તેમને હોસ્પિટલમાંથી રજા આપવામાં આવી હતી.